**บทที่ 1**

**บทนำ**

**1. ความเป็นมาและความสำคัญของปัญหา**

มนุษย์ใช้ภาษาในการติดต่อสื่อสารระหว่างกัน ถ่ายทอดแลกเปลี่ยนความคิดเห็น ความรู้สึกตลอดจนประสบการณ์ต่างๆ ซึ่งสามารถแสดงออกด้วยการใช้เสียง คำพูด ท่าทาง แล้วสื่อออกมาให้มีความหมายเพื่อให้เกิดความเข้าใจตรงกันระหว่างผู้พูดและผู้ฟัง ฉะนั้น การเรียนรู้ภาษาเริ่มมาจากการฟังและการพูดก่อนการอ่านและการเขียน ภาษายังเป็นเครื่องมือ อีกอย่างหนึ่งที่ชี้พัฒนาการทางสติปัญญาของบุคคล เป็นสิ่งที่จำเป็นต่อการสื่อสารระหว่างบุคคล การอยู่ร่วมกันของมนุษย์ ไม่ว่าชาติใด สังคมใด ย่อมต้องมีภาษาเป็นเครื่องมือช่วยในการติดต่อ สื่อความหมายซึ่งกันและกัน บุคคลที่สามารถใช้ทักษะภาษาได้ดีกว่าย่อมดำรงชีวิตอยู่ในสังคม ได้อย่างมีความสุขและราบรื่น (บันลือ พฤกษะวัน, 2543: 1) ภาษาจึงเป็นทั้งศาสตร์และศิลป์ ที่ต้องอาศัยทักษะการฟัง การพูด ซึ่งเป็นพื้นฐานของการอ่านและการเขียน ดังนั้นการพัฒนา ภาษาควรเริ่มตั้งแต่เด็กปฐมวัยเพราะเด็กในวัย 2-7 ปี เป็นวัยที่พัฒนาการทางภาษา เจริญงอกงามอย่างรวดเร็ว (กุลยา ตันติผลาชีวะ, 2551: 136) เด็กเรียนรู้ภาษาตามลำดับ ขั้นพัฒนาการ เริ่มจากความคุ้นเคยจากการได้ยิน ได้ฟัง การพูดคุย สนทนา ทำให้พัฒนาการ ทางภาษาเจริญงอกงาม เด็กเริ่มเรียนจากภาษาง่ายๆ เรียนรู้การใช้คำศัพท์ด้วยการใช้ประโยค ครูสอนภาษาคนแรกของเด็กคือพ่อแม่ เสียงแรกที่เด็กได้ยินได้ฟังคือ เสียงจากพ่อแม่ การโต้ตอบของพ่อแม่ทำให้เด็กเรียนรู้ภาษา การพูดและสนทนากับเด็กคือการสร้างเสริม พัฒนาการทางภาษาให้กับเด็กปฐมวัย ซึ่งสอดคล้องกับสำนักงานคณะกรรมการ การประถมศึกษาแห่งชาติ (2540:‎ 9-12) การเรียนรู้ภาษาเป็นสิ่งจำเป็นผู้เกี่ยวข้องควร จัดประสบการณ์ที่เหมาะต่อการเรียนรู้และการเรียนรู้ภาษาเป็นประเด็นที่ต้องพิจารณา นอกจากนั้นสิ่งที่ควรคำนึงถึงในการส่งเสริมทักษะทางภาษาให้กับเด็กปฐมวัย เพื่อให้เกิดขึ้นอย่างเต็มศักยภาพของเด็ก เพราะสภาพแวดล้อมที่ดีและเหมาะสมเป็นสิ่งจำเป็นที่ทำให้เกิดการเรียนรู้อย่างดียิ่งสำหรับเด็ก ดังนั้นการฟังการพูดจึงเป็นทักษะของพัฒนาการทางภาษา ในเด็กปฐมวัย (สิริมา ภิญโญอนันตพงษ์, 2550: 110) ที่สำคัญการจัดประสบการณ์ให้เด็ก แต่ละวัยต้องจัดให้สอดคล้องกับอายุ ธรรมชาติและความต้องการของเด็ก ซึ่งมีความแตกต่างกัน ด้วยเหตุนี้ครูและผู้ที่เกี่ยวข้องจึงควรตระหนักถึงความสำคัญและจัดประสบการณ์เรียนรู้ทางภาษา ให้เหมาะสมกับเด็กในแต่ละวัย ซึ่งต้องอาศัยทฤษฎีพัฒนาการทางสติปัญญาของ เพียเจย์ ซึ่งกล่าวว่า เด็กปฐมวัยอายุ 2-7 ปี จัดอยู่ในขั้นพัฒนาทางขั้นคิดก่อนปฏิบัติการ เด็กเรียนรู้ จากการกระทำโดยอาศัยสื่อ วัสดุอุปกรณ์ต่างๆ เพราะเด็กในวัยนี้ยังไม่พัฒนาถึงขั้นที่จะเข้าใจ เรื่องที่เป็นนามธรรมได้ต้องอาศัยสื่อที่เป็นรูปธรรม การพัฒนาความสามารถทางภาษาและ การสื่อสารของเด็กนอกจากพัฒนาทางด้านร่างกาย อารมณ์ สังคมและการเรียนรู้ โดยเฉพาะ อย่างยิ่งการส่งเสริมการสื่อสารเบื้องต้นจะส่งเสริมให้เด็กมีพัฒนาการที่ดีและรวดเร็วที่สุด การที่จะพัฒนาเด็กทุกๆ ด้านจำเป็นต้องมีภาษาเพื่อการสื่อสารที่จะเชื่อมโยงให้เกิดการเรียนรู้ ทั้งกระบวนการ คือความเข้าใจ การรับรู้ และการแสดงออกทางภาษาซึ่งเป็นสิ่งที่สำคัญจำเป็น ที่เด็กจะต้องได้รับการส่งเสริมและกระตุ้นพัฒนาการในทักษะในทุกๆ ด้าน โดยใช้ภาษาเป็นสื่อ กลางนั่นเองกระบวนการพัฒนาการสื่อสารของเด็กนอกจากจะขึ้นอยู่กับองค์ประกอบหรือเงื่อนไข ภายในตัวเด็ก ได้แก่ ระดับสติปัญญา ความสามารถในการเรียนรู้ หรือข้อจำกัดภายในตัวเอง และยังขึ้นอยู่กับองค์ประกอบภายนอก ได้แก่ อิทธิพลของสิ่งแวดล้อม การจัดประสบการณ์ กระบวนการฝึกหัดที่ต้องอาศัยการสื่อสารที่มีประสิทธิภาพและเหมาะสมกับลักษณะของเด็ก รวมทั้งเทคนิคและวิธีการให้แรงเสริมเพื่อเป็นการสร้างแรงจูงใจให้เด็กเกิดการตอบสนอง ต่อการฝึก (วรรณภา หารชุมพล, 2530: 1-2) เด็กวัย 2-5 ขวบ เป็นวัยแห่งความเจริญเติบโต ในทุกๆ ด้าน โดยเฉพาะด้านภาษาและการสื่อสาร ซึ่งถ้าเด็กวัยนี้ได้รับการส่งเสริมทางภาษา และการสื่อสารอย่างเพียงพอจะทำให้การเรียนรู้ของเด็กพัฒนาไปอย่างรวดเร็ว (วราภรณ์ รักวิจัย, 2538: 91) การศึกษาในปัจจุบันมุ่งให้นักเรียนได้เรียนรู้อย่างมีความสุข การสอนทักษะทางภาษาของครูปฐมวัยอาจสร้างความสุขในขณะเรียนให้นักเรียนได้ด้วยการนำ นิทานมาใช้ฝึกทักษะทางภาษา ซึ่งจะช่วยให้เกิดความสนุกสนาน ส่งเสริมการคิด จินตนาการ และช่วยเสริมสร้างพัฒนาการทางภาษาเด็กที่ฟังนิทานจะฝึกการจดจำความต่อเนื่องของเรื่อง ติดตามแนวความคิด ส่งเสริมให้มีความฉลาดในการฟัง การเรียนรู้คำใหม่จากนิทาน เด็ก มีโอกาสร่วมกิจกรรมทางภาษาทั้งการเล่าเรื่อง การสนทนา วิพากษ์วิจารณ์ การฝึกพูดจากการ แสดงบทบาทในนิทาน การเล่นละคร และกระตุ้นให้เด็กเกิดความสนใจอยากอ่านหนังสือเพื่อ จะได้อ่านนิทานได้ด้วยตัวเอง นอกจากนี้นิทานยังช่วยให้เด็กได้เลียนแบบในสิ่งที่ดีงามของนิทาน การเลียนแบบเสียง คำพูด ซึ่งจะเป็นการส่งเสริมการเรียนรู้คำและภาษาพูดใหม่ๆ นิทานเป็นการ เพิ่มพูนคำศัพท์ เด็กคนใดที่ฟังนิทานมากเด็กคนนั้นก็จะใช้คำศัพท์ที่ยากขึ้นและใช้ได้อย่าง หลากหลายเหตุที่เป็นเช่นนี้ เพราะเด็กได้เก็บสะสมทั้งคำศัพท์ และความคิดจากเรื่องราวที่ตน ได้ฟังมา เมื่อถึงคราวจะใช้ก็สามารถดึงออกมาใช้ได้ทันที (นิตยา ประพฤติกิจ, 2536: 14) กิจกรรมต่างๆ จากนิทานมีส่วนสำคัญในการช่วยส่งเสริมพัฒนาการด้านภาษาของเด็กไป ในตัว การเล่านิทานเป็นอีกกิจกรรมที่น่าสนใจสำหรับเด็กเพราะนอกจากจะช่วย โน้มน้าวจูงใจให้เด็กรู้จักนิทานดีๆ และเป็นการเริ่มต้นปลูกฝังนิสัยรักการอ่านหนังสือ แก่เด็กแล้ว การเล่านิทานยังเป็นการสร้างความเพลิดเพลินให้แก่เด็ก เด็กเกิด จินตนาการที่สัมพันธ์กับสภาพแวดล้อมในสังคมที่พบเห็นในชีวิตประจำวันทำให้เด็กเกิดความ คุ้นเคย สามารถคิดและติดตามเรื่องเล่าได้ตลอด รวมถึงการแสดงบทบาทสมมุติจากตัวละคร ในนิทาน เมื่อมีคำถามเด็กกล้าที่ถามหรือสนทนากับผู้เล่า ซึ่งจะช่วยพัฒนาทักษะทางการพูดของ เด็กได้เป็นอย่างดี นิทานมีบทบาทสำคัญต่อการถ่ายทอดการเรียนรู้ เสริมสร้างบุคลิกภาพ มีพลังโน้มน้าวความคิด ทัศนคติ และพฤติกรรมของแต่ละบุคคล รวมทั้งมีความสำคัญต่อชีวิต มนุษย์และสังคมในหลายด้าน (ประยูร ทรงศิลป์, 2542: 6) นิทานแต่ละประเภทจะมีลักษณะเฉพาะ ที่เห็นเด่นชัด คือ เป็นเรื่องเล่าที่มีการดำเนินเรื่องอย่างง่ายๆ โครงเรื่องไม่ซับซ้อนวิธีการที่เล่า ก็เป็นไปอย่างง่ายๆ ตรงไปตรงมา เนื้อหาสาระในนิทานที่มีลักษณะของตัวละคร เหตุการณ์ หรือพฤติกรรมเด่น แปลก สะดุดตาจะกระตุ้นให้เด็กเกิดความสนใจ ตั้งใจฟัง ขณะเดียวกันเด็ก จะได้เรียนรู้ภาษา วัฒนธรรมและจริยธรรมจากการฟังนิทาน เกิดความคิดความเข้าใจเกี่ยวกับ ความหมายของสิ่งต่างๆ เป็นการเพิ่มพูนประสบการณ์ และพัฒนาสู่การเรียนรู้ภาษาต่อไป จากเหตุผลดังกล่าว ผู้วิจัยจึงสนใจที่จะศึกษาความสามารถทางภาษาด้านการฟังและการพูด ของเด็กปฐมวัย (อายุ 4–5 ปี) โดยใช้กิจกรรมการเล่านิทานพื้นบ้านเป็นว่ามีผลต่อความ สามารถในการใช้ทักษะการสื่อสารในด้านการฟัง การพูด ของเด็กหรือไม่เพียงใด ผลที่ได้รับจาก การวิจัยจะเป็นแนวทางในการจัดกิจกรรมเพื่อส่งเสริมพัฒนาการทางภาษาและทักษะการสื่อสาร ของเด็กปฐมวัย อันเป็นรากฐานสำคัญในการพัฒนาเด็กให้เกิดความพร้อม ตลอดจนเป็นการปู พื้นฐานทางภาษาเพื่อการเรียนรู้ในชั้นสูงต่อไปในอนาคต ทั้งนี้ การประเมินความสามารถทาง ภาษาด้านการฟังและการพูดของนักเรียนชั้นอนุบาลปีที่ 2 ในปีการศึกษา 2553 ของศูนย์พัฒนา เด็กเล็กตำบลนาสี พบว่าความสามารถด้านการฟังและการพูดยังไม่ผ่านจุดประสงค์ดังกล่าว ผู้วิจัยในฐานะที่รับผิดชอบสอนในระดับปฐมวัยจึงต้องการที่จะนำกิจกรรมการเล่านิทานพื้นบ้าน มาใช้ในการพัฒนาทักษะด้านการฟังและการพูด เพื่อพัฒนาผู้เรียนให้มีพัฒนาการทางภาษา ที่ดีขึ้น ผลที่ได้รับจากการวิจัยจะเป็นแนวทางในการจัดกิจกรรมเพื่อส่งเสริมทักษะการด้านการฟัง และการพูดของเด็กปฐมวัย อันเป็นรากฐานสำคัญในการพัฒนาเด็กให้เกิดความพร้อม ตลอดจน เป็นการปูพื้นฐานทางภาษาเพื่อการเรียนรู้ในชั้นสูงต่อไปในอนาคตภาษาเป็นสิ่งที่แสดงออกซึ่งอารยธรรมบ่งบอกถึงความเป็นชนชาติ เป็นมากกว่าสิ่งที่ใช้ในการสื่อสารภาษาจึงเป็นจุดเริ่มต้นของการเรียนรู้โลกรอบตัวของเด็กตั้งแต่เกิด และเป็นสื่อในการเรียนให้ได้ความรู้ ประสบการณ์ต่าง ๆ การเรียนรู้ภาษาจึงเป็นประเด็นที่ต้องพิจารณาค้นหาหนทางที่เด็กจะได้เรียนรู้ มีความสุขในการเรียนรู้ จนสามารถใช้ภาษาได้อย่างมีความหมาย เพื่อเชื่อมโยงกับชีวิตจริง จนเด็กสามารถใช้ภาษาได้อย่างถูกต้อง ชัดเจนและเป็นประโยคต่อเนื่องได้ เด็กปกติจะมีพัฒนาการด้านภาษาและการพูดอย่างต่อเนื่อง ตั้งแต่แรกเกิดจนกระทั่งสามารถใช้ภาษาได้คล้องแคล้วใกล้เคียงกับผู้ใหญ่ เมื่ออายุ 7 ปีขึ้นไป ภาษาจึงเป็นจุดเริ่มต้นของการเรียนรู้ของเด็กตั้งแต่เกิด และเป็นสื่อในการเรียนให้ได้ความรู้ ประสบการณ์ต่าง ๆ ในโรงเรียน หนทางที่เด็กเรียนรู้แล้วได้ผลดี มีความสุขในการเรียนรู้ จนสามารถใช้ภาษาได้อย่างมีความหมายเพื่อเชื่อมโยงกับคนที่เด็กอยู่ใกล้ชิดได้ดี จนถึงระดับที่เด็กสามารถใช้ภาษาเป็นเครื่องมือในการแสวงหาความรู้ได้

การที่เด็กเล็กคนหนึ่งจะพัฒนาภาษาและการพูดขึ้นมาได้นั้น จะต้องเกิดจากการที่เด็กมีการติดต่อกับบุคคลที่อยู่แวดล้อม เช่น แม่ พ่อ พี่เลี้ยงอย่างต่อเนื่องและสม่ำเสมอ โดยในระยะแรก เด็กจะใช้การร้องไห้เพื่อบอกความต้องการของตนเอง เช่น ร้องไห้เมื่อหิวหรือไม่สบาย ต่อมาเด็กจะเริ่มเล่นเสียงและเลียนเสียงต่าง ๆ ที่อยู่รอบตัว ในช่วงนี้ถ้าเด็กได้มีปฏิสัมพันธ์กับบุคคลที่อยู่รอบข้าง เช่น แม่มักจะอุ้มขึ้นมาเล่นและพูดคุยด้วย เมื่อได้ยินเสียงของเด็ก ก็จะเริ่มสร้างระบบของภาษาและการพูดของตนเอง โดยอาศัยแบบอย่างจากผู้ใหญ่ที่พูดคุยด้วย โดยในระยะแรก เด็กจะเริ่มพูดเป็น คำ ๆ ก่อนเมื่ออายุ 1-2 ปี และเริ่มพูดเป็นประโยคสั้นๆ ได้เมื่ออายุ 3 ปี พออายุ 4 ขึ้นไป เด็กก็จะสามารถใช้ประโยคเล่าเรื่องต่าง ๆ ที่เขาพบเห็นให้คุณพ่อคุณแม่ฟังได้ และสามารถใช้ภาษาได้ใกล้เคียงกับผู้ใหญ่ พูดคุยโต้ตอบกับคุณพ่อคุณแม่ ได้อย่างเหมาะสมเป็นเรื่องเป็นราวเมื่ออายุ 7 ปีขึ้นไป โดยในห้องเรียนของระดับชั้น บริบาล 2 ปีของศูนย์พัฒนาเด็กเล็กบ้านทัพหลวง มีนักเรียนด้วยกัน 32 คน ซึ่งทุกคนต้องได้รับการส่งเสริมพัฒนาการด้านภาษาและการพูดให้มีความเหมาะสมกับวัย

พิชญาดา ธาตุอินจันทร์ (2551 : 18) ได้กล่าวว่า การพูดมีความสำคัญต่อมนุษย์เป็นอย่างมาก เป็นการสื่อความเข้าใจระหว่างผู้พูดกับผู้ฟัง โดยเฉพาะในเด็กปฐมวัยนั้น พ่อแม่ ครู ผู้ที่เกี่ยวข้องต้องหาวิธีการเทคนิคต่าง ๆ ในการส่งเสริมพัฒนาการพูดด้วยการให้เด็กได้เรียนรู้คำศัพท์ใหม่ ๆ ด้วยการพูดคำตอบจากคำทายของปริศนาคำทายจะช่วยส่งเสริมให้เด็กสามารถบอกชื่อสิ่งต่าง ๆ สื่อความหมายจากภาพเป็นเรื่องราวได้ ตลอดจนแปลความหมายของคำพูดเป็นประโยคสมบูรณ์ คือ ใคร ทำอะไร ที่ไหน ได้อย่างถูกต้อง กิจกรรมที่จะกระตุ้นให้เด็กได้คิดและมีโอกาสได้ลงมือปฏิบัติกิจกรรมต่าง ๆ ได้สัมผัสได้แตะต้องสิ่งต่างๆ โดยผ่านประสาทสัมผัสทั้ง 5 ซึ่งวิธีดังกล่าวจะช่วยให้เด็กเกิดการเรียนรู้สิ่งใหม่ ๆ รอบตัว การเล่านิทานเป็นการสร้างการเรียนรู้ให้กับเด็กไปในตัว การเล่านิทานให้เด็กฟังบ่อย ๆ จึงเป็นการปลูกฝังนิสัยรักการเรียนรู้ของเด็กทุกมิติ เกิดการจิตนาการและความคิดสร้างสรรค์ ส่งเสริมการแสดงออก ซึ่งนำไปสู่การพัฒนาบุคลิกภาพในการสร้างความเชื่อมั่นในตนเองของเด็ก

ดังนั้น ผู้วิจัยในผู้ดูแลเด็กในศูนย์พัฒนาเด็กเล็กบ้านทัพหลวง จึงสนใจที่จะศึกษาทักษะทางภาษาด้านการพูดของเด็กปฐมวัยโดยใช้กิจกรรมการเล่านิทาน ซึ่งเป็นกิจกรรมหนึ่งที่เปิดโอกาสให้เด็กได้แสดงออกทางความรู้สึก ความคิดด้วยการเชื่อมโยงประสบการณ์ต่าง ๆ จากนิทานโดยใช้ทักษะทางภาษาด้านการฟัง พูด อ่าน เขียน ได้อย่างครบถ้วน

**ปัญหาการวิจัย**

1. เด็กศูนย์พัฒนาเด็กเล็กบ้านทัพหลวง ยังไม่สามารถพูดประโยคที่สมบูรณ์ได้

2. ศูนย์พัฒนาเด็กเล็กบ้านทัพหลวง จำนวนกว่าครึ่ง พูดเล่าเรื่องไม่ได้

3. ศูนย์พัฒนาเด็กเล็กบ้านทัพหลวง ออกเสียงพูดเป็นคำไม่ชัดเจน

**2.วัตถุประสงค์**

1. เพื่อพัฒนาทักษะทางการพูดชัดสำหรับเด็กศูนย์พัฒนาเด็กเล็กบ้านทัพหลวง โดยใช้นิทาน

**3. สมมุติฐานของการวิจัย**

เด็กศูนย์พัฒนาเด็กเล็กบ้านทัพหลวงที่ได้รับการจัดกิจกรรมการเล่านิทาน มีทักษะการพูดและออกเสียงชัดเจนขึ้น

**4. ขอบเขตของการวิจัย**

**4.1 ประชากรและกลุ่มเป้าหมาย**

กลุ่มประชากรที่ใช้ในการวิจัยครั้งนี้ คือ เด็กในศูนย์พัฒนาเด็กเล็กบ้านทัพหลวง จำนวน 3 คน

**4.2 เนื้อหา**

การทำวิจัยครั้งนี้มีวัตถุประสงค์เพื่อใช้นิทานเป็นสื่อเสริมประสบการณ์ ในด้าน การพูด โดยศึกษาเปรียบเทียบความสามารถทางภาษาของเด็กปฐมวัยที่ใช้นิทานเป็นสื่อเสริมประสบการณ์ก่อนการจัดประสบการณ์และหลังการจัดประสบการณ์ และเพื่อเปรียบเทียบ ความสามารถทางการพูดของเด็กปฐมวัยที่ใช้นิทานเป็นสื่อเสริมประสบการณ์หลังการจัดประสบการณ์ กับเกณฑ์ที่ตั้งไว้ร้อยละ 75 กลุ่มตัวอย่างที่ใช้ในการศึกษา คือ นักเรียนศูนย์พัฒนาเด็กเล็กบ้านทัพหลวง จำนวน 32 คน เครื่องมือที่ใช้ในการเก็บรวบรวมข้อมูลเป็นแผนการจัดประสบการณ์ และแบบทดสอบวัดความสามารถทางภาษาในด้านการฟัง การพูด การอ่าน และการเขียน ที่ผู้วิจัยสร้างขึ้น

**4.3 ระยะเวลาที่ทำการวิจัย**

ทำการทดลองภาคเรียนที่ 1 ปีการศึกษา 2560

**4.4 ตัวแปร**

**ตัวแปรต้น** นิทานและวรรณกรรม

**ตัวแปรตาม** ทักษะทางด้านการพูดชัดเจน

**5. ประโยชน์ที่คาดว่าจะได้รับ**

1. เด็กศูนย์พัฒนาเด็กเล็กบ้านทัพหลวง ออกเสียงพูดเป็นคำได้ชัดเจนขึ้น

**6. นิยามศัพท์เฉพาะ**

1.เด็กปฐมวัย หมายถึง เด็กอายุ 2 ปี 6 เดือน – 3 ปี 11 เดือน ในศูนย์พัฒนาเด็กเล็กบ้านทัพหลวง

2. การอ่านนิทาน หมายถึง การจัดกิจกรรมการเล่านิทาน โดยใช้หนังสือนิทานและแผ่นภาพนิทานที่มีตัวหนังสือขนาดใหญ่เด็กเห็นได้ชัดเจน มีภาพประกอบการเล่าทุกครั้ง มีขั้นตอนการจัดกิจกรรม ดังนี้

2.1 ครูเล่านิทานให้เด็กฟัง โดยครูเป็นผู้ชักชวนให้เด็กเกิดความสนใจจากภาพหน้าปกนิทาน การคาดเดาชื่อเรื่อง คาดเดาเหตุการณ์ในนิทาน จากนั้นครูเป็นผู้เล่านิทาน เมื่อเล่านิทานจบก็จะพูดคุยซักถามเกี่ยวกับตัวละครในนิทาน เหตุการณ์ต่าง ๆ ที่เกิดขึ้น การแก้ไขปัญหาของตัวละครต่าง ๆ และบทสรุปของเรื่องว่าเป็นอย่างไร

2.2 กิจกรรมการเล่านิทานประกอบแผ่นภาพนิทาน หมายถึง ครูเล่านิทานจากแผ่นภาพนิทาน เมื่อเล่านิทานจบก็จะพูดคุยซักถามเกี่ยวกับตัวละครในนิทาน เหตุการณ์ต่างๆ ที่เกิดขึ้น และเปิดโอกาสให้เด็กอาสาสมัครเล่านิทานด้วยตนเองโดยใช้แผ่นภาพนิทานประกอบการเล่า

2.3 กิจกรรมการสื่อภาษา หมายถึง กิจกรรมการถ่ายทอดภาษาจากการฟังนิทานโดยการเล่านิทานด้วยตนเอง การตอบคำถามและแสดงความคิดเห็นเกี่ยวกับเรื่องราวต่าง ๆ ในนิทาน

2.4 กิจกรรมการอ่านร่วมกัน หมายถึง กิจกรรมการอ่านคำ โดยครูเปิดโอกาสให้เด็กบอกคำหรือชื่อตัวการ์ตูนจากในนิทาน ครูเขียนคำทีเด็กบอกไว้บนกระดาน จากนั้นครูและเด็กทบทวนคำต่าง ๆ โดยครูอ่านนำและให้เด็กอ่านตาม

2.5 กิจกรรมการอ่านอิสระ หมายถึง กิจกรรมการอ่านหนังสือในมุมหนังสือตามความสนใจ เป็นกิจกรรมที่เด็กสามารถทำคนเดียวหรือเป็นกลุ่มย่อยก็ได้